section_heading: Svojstva
paragraph_text: M96 se nalazi na udaljenosti od 31 milijun godina svjetlosti. Njene prividne dimenzije su 7,8' x 5,2', a stvarne su 70.000 x 47.000 svjetlosnih godina. Svojim dimenzijama je za trećinu manja od naše Mliječne staze. Na fotografijama duže ekspozicije moguće je pratiti izdanke spiralnih krakova do udaljenosti od 9' što znači da galaktika doseže 80.000 svjetlosnih godina u dimenzijama. Prividni sjaj galaktike je magnitude + 9,3, a stvarni sjaj magnitude - 21. Sjaj M96 je za oko 10% veći od sjaja naše galaksije.